VIRTUALAUS ASISTENTO PROGRAMINIO SPRENDIMO
TECHNINĖ SPECIFIKACIJA


1. BENDROJI INFORMACIJA
1.1. Siekiant pilnai užtikrinti aukštą brandos lygį, sukuriant kokybiškas, skaidrias, lengvai prieinamas ir saugias elektronines paslaugas įvairių gebėjimų vartotojams jiems patogiu metu Panevėžio miesto savivaldybės administracija įgyvendina projektą „Panevėžio miesto savivaldybės teikiamų paslaugų perkėlimas į elektroninę erdvę gerinant paslaugų kokybę“.
1.2. Projekto tikslas - Panevėžio miesto savivaldybės veiklos tobulinimas skaitmenizuojant administracines paslaugas ir sukuriant elektroninių paslaugų kokybę gerinančias priemones išorės vartotojams, didinant darbuotojų, dirbančių su įstaigos informacinėmis sistemomis darbo efektyvumą.

2. PIRKIMO OBJEKTAS
2.1. Pirkimo objektas- Virtualaus asistento programinis sprendimo paslaugos (toliau -Paslaugos). 
2.2. Pirkimo tikslas – įsigyti Virtualaus asistento programinį sprendimą - interesantų konsultavimo sistemą, veikiančią mišrių technologijų dirbtiniu intelektu paremtų robotų pagrindu ir gebančią suprasti naudotojo tekstines užklausas,  autonomiškai atsakyti į naudotojo užklausas, palaikyti pokalbį su interesantu,  klausimų pagalba nukreipti reikalingos paslaugos pasirinkimo kryptimi,  esant poreikiui – nukreipti naudotoją į alternatyvius viešai prieinamus jo ieškomos informacijos šaltinius; automatizuotai kaupti su paslaugos teikimo veiklos procesais susijusias žinias ir patirtį (organizacijos žinių valdymas). Tokio sprendimo duomenis turės sudaryti su savivaldybės teikiamų paslaugų susijusi informacija (teisės aktai, paslaugų aprašymai, paslaugų taikymas pagal gyvenimo atvejus ir pan.). Planuojama panaudoti modernias DI paremtas technologijas, taip pat ir generatyvinį DI, užtikrinti didelio kalbos modelio (LLM) naudojimo išlaidas ne trumpiau kaip dvylika mėnesių.

3. SĄVOKOS IR SUTRUMPINIMAI
	Sutrumpinimas
	Aprašymas

	Perkančioji organizacija
	Panevėžio miesto savivaldybės administracija

	Sistema
	Virtualaus asistento programinis sprendimas - veikimui reikalingų  programinių priemonių visuma.

	DI 
	Dirbtinis intelektas

	Virtualus asistentas/Išmanusis pokalbių robotas/ DI robotas
	Sistema, leidžianti interesantams pateikti tekstines užklausas grafinėje sąsajoje,  DI robotui pateikti tekstinius atsakymus, interneto nuorodas, vaizdinę ir garsinę medžiagą;  gebanti autonomiškai atsakyti į naudotojų užklausas apie perkančiosios organizacijos veiklą ir teikiamas paslaugas, esant poreikiui nukreipti naudotoją į alternatyvius jo ieškomos informacijos šaltinius.

	Informacijos tvarkymo aplinka/žinių bazė
	Informacijos turinio tvarkymo, saugojimo, publikavimo aplinka, kurioje administruojama, rengiama ir saugoma savivaldybės teikiamų paslaugų informacija, įskaitant informacijos tvarkymo, atvaizdavimo, archyvavimo, paieškos priemones. 

	Informacijos turinys 
	Informacijos tvarkymo aplinkoje, žinių bazėje saugomas struktūruotas skaitmeninės informacijos turinys, kuris pateikiamas atsižvelgiant į interesantų paklausimą ir konsultavimo pobūdį.

	Interesantai
	Gyventojai, suinteresuoti asmenys teikiantys paklausimus dirbtinio intelekto robotui (-ams) 
grafinėje DI roboto sąsajoje.

	Informacijos (žinių) valdymas
	Nuolatinis savivaldybės (įstaigos) žinių ir informacijos kūrimo, dalijimosi, naudojimo ir tvarkymo procesas, siekiant pagerinti įstaigos teikiamų paslaugų kokybę.

	Informacijos objektas
	Informacijos rinkmenos atvaizdavimo, tvarkymo, naudojimo darbalaukis (darbalaukiai), informacijos tvarkymo aplinkoje.

	Interesantams  skirta grafinė sąsaja
	DI roboto grafinė sąsaja, veikianti tekstinių dialogų pagrindu, skirta paslaugų informacijai-konsultacijoms teikti.

	Interesantai, gyventojai  (naudotojai)
	Neautorizuoti naudotojai, galintys bendrauti su DI robotu / Virtualiu asistentu ir teikti jiems aktualius paklausimus išoriniams naudotojams skirtoje grafinėje sąsajoje. 

	Virtualaus asistento / DI roboto valdymo aplinka
	Technologinė ir organizacinė sistema, leidžianti valdyti, koordinuoti ir prižiūrėti virtualaus asistento veiklą, veiklos scenarijus.

	Naudotojai 
	Registruoti sistemos naudotojai.

	API
	Programinės sąsajos rinkinys, leidžiantis kurti skirtingų programų integracijas ar sistemų bendravimą tarpusavyje duomenų lygmenyje (angl. Application Programming Interface).

	Didysis kalbos modelis (LLM)
	Dirbtinio intelekto sistema (modelis), apmokytas dideliais tekstų kiekiais, gebantis suprasti ir generuoti naują tekstą žmogaus kalba.
(Šioje techninėje specifikacijoje LLM modelis turi būti suprantamas, kaip pvz.: „Mistral“, „LLaMA“, „Gemini“, „PaLM“, „GPT“ ir/ar analogiški modeliai).

	Paslaugos
	Virtualaus asistento programinio sprendimo licencijos (-ų) įsigijimo, diegimo, pritaikymo, funkcinio testavimo, apmokymo, techninės-garantinės priežiūros paslaugos.




4. REIKALAVIMAI PASLAUGŲ TEIKIMUI
4.1. Teikėjas per 3 darbo dienas nuo sutarties įsigaliojimo dienos turi suderinti su Perkančiąja organizacija  paslaugų teikimo etapus ir terminus. 
4.2. Paslaugos turi būti suteiktos per 3 mėn. po sutarties pasirašymo, bet ne vėliau kaip iki 2026 m. balandžio 15 d.
4.3. Perkančioji organizacija sudarys sąlygas Paslaugų teikėjui atlikti Virtualaus asistento programinio sprendimo diegimą, testavimą ir kitas susijusius paslaugas nuotoliniu būdu.

5. BENDRIEJI REIKALAVIMAI
5.1. Turi būti sukurta ir įdiegta interesantų konsultavimo sistema, leidžianti naudotojui pateikti tekstines užklausas, o virtualiam asistentui (DI robotui) – tekstinius atsakymus, interneto nuorodas, vaizdinę ir garsinę medžiagą (paveikslėlius, garso įrašus, vaizdo įrašus), nuorodas į kitus reikiamus išteklius. 
5.2. Sistema turi suteikti galimybę Perkančiajai organizacijai kurti ir įgyvendinti neribotą kiekį konsultavimo temų, neapribojant jų dydžio ar sudėtingumo. 
5.3. Visa siūloma Virtualaus asistento programinė įranga turi būti įdiegta Perkančiosios organizacijos techninėje infrastruktūroje (angl.: On-premise). Teikėjai teikdami pasiūlymus, privalo patekti minimalius rekomenduojamus parametrus techninei infrastruktūrai.
5.4. Sistemos  programinės įrangos architektūra turi būti sukurta modulinės struktūros principu, užtikrinant lankstumą bei galimybę plėsti sistemą ateityje, keisti techninės - programinės įrangos architektūrą. Sistemos naudotojų paskyros turi būti skirtingos ir negali būti naudojamas tas pats slaptažodis jungiantis prie skirtingų modulių (komponentų) paskyrų.
5.5. Sistemos programinė įranga turi užtikrinti saugomos informacijos integralumą ir vientisumą. Sistemos saugumas turi būti užtikrinamas organizacinėmis, techninėmis - programinėmis priemonėmis. 
5.6. Sistema turi būti sukurta Web technologijų pagrindu ir pasiekiama naudojant naujausias paplitusias naršykles: „Google Chrome“, „Microsoft Edge“, „Safari“„Mozilla Firefox“ ir kt. 
5.7.  Sistema turi būti pasiekiamas interneto naršyklėje, pagal priskirtą URL adresą.
5.8.  Interesantams skirta grafinė sąsaja turi būti pasiekiama ir korektiškai veikti naudojant naujausias „Google Chrome“, „Microsoft Edge“, „Safari“, „Mozilla Firefox“ ir kt. interneto naršyklių versijas ir veikti su SSL/TLS apsauga.
5.9.  Interesantams skirta virtualaus asistento/DI roboto grafinė sąsaja turi būti adaptyvi ir korektiškai atvaizduojama skirtingų dydžių kompiuterių ekranuose.
5.10. Dialogai su DI robotu turi vykti lietuvių kalba, esant poreikiui turi būti galimybė naudoti ir kitas kalbas (pvz., anglų).
5.11.  DI robotas  turės veikti Panevėžio miesto savivaldybės interneto svetainėje www.panevezys.lt.
5.12. Teikėjas turi pateikti DI roboto įskiepį bei užtikrinti pagalbą Perkančiajai organizacijai įdiegiant įskiepį kitose svetainėse, esančiose tame pačiame domene „panevėžys.lt“ (pvz. paslaugos.panevezys.lt). 
5.13.  Virtualaus asistento programinis sprendimas (Sistema) turi turėti galimybę ir turi būti pritaikytas migravimui į kitą Perkančiosios organizacijos nurodytą IT infrastruktūrą. 

6. REIKALAVIMAI VIRTUALAUS ASISTENTO ĮVAIZDŽIUI
6.1. Teikėjas turi sukurti DI roboto vaizdinį modelį – veikėją (personažą), turintį požymius (bruožus), leidžiančius naudotojui suprasti, kad veikėjas (personažas) yra robotas. Teikėjas turi pasiūlyti ne mažiau negu 3 (tris) vaizdinio modelio maketus. 
6.2. Teikėjo pateikiami DI roboto vaizdiniai maketai turi atitikti naudojimo paskirtį ir Panevėžio miesto savivaldybės vizualinį identitetą. 
6.3. Virtualaus asistento / DI roboto vaizdinis modelis turi būti suderintas su Perkančiąja organizacija.
6.4. Perkančioji organizacija gali pasiūlyti savo Virtualaus asistento / DI roboto vaizdą. 
6.5. Virtualaus asistento / DI roboto valdymo aplinka  turi leisti įkelti DI roboto vaizdinį modelį (logotipą, piešinį skaitmeninį vaizdą, judantį vaizdą), taip pat nustatyti DI pokalbių roboto lango interneto svetainėje plotį, aukštį, vietą, spalvas, ar kitus dizaino elementus, esant poreikiui atlikti korekcijas.  
6.6. Virtualaus asistento  / DI roboto valdymo aplinka turi suteikti galimybę pakeisti DI roboto bendruosius nustatymus, tokius kaip vardas, institucija kuriai priklauso, aprašas, atvaizdas, informacinis pranešimas įsijungus robotą ir pan. 

7. FUNKCINIAI REIKALAVIMAI GRAFINEI SĄSAJAI
7.1. Turi būti sukurta interesantams skirta grafinė sąsaja, veikianti tekstinių dialogų pagrindu, leidžianti pasiekti informacijos skaitmeninį turinį, saugomą žinių bazėje. 
7.2. Interesantams skirta grafinė sąsaja turi veikti Perkančiosios organizacijos interneto svetainėje: www.panevezys.lt .
7.3. Interesantams skirtoje grafinėje sąsajoje turi būti funkcionalumas, leidžiantis interesantams susipažinti su grafinės sąsajos funkcijomis, o taip pat su dirbtinio intelekto naudojimo taisyklėmis. 
7.4. Interesantams skirtoje grafinėje sąsajoje turi būti įgyvendinti ne mažiau kaip du konsultavimo robotai, veikiantys nepriklausomai vienas nuo kito ir gebantys pateikti informaciją skirtingai.
7.5. Interesantams skirtoje grafinėje sąsajoje turi būti įgyvendintas robotas gebantis teikti  trumpos ir ilgos apimties informacijos turinį. Trumpo teksto turiniu laikoma: 4 ≥ 50 žodžių; ilgo teksto turiniu laikoma: 51 ≥ 1000 žodžių.  
7.6. Interesantams skirtoje grafinėje sąsajoje turi būti funkcionalumas, leidžiantis atvaizduoti vaizdo, garso turinį.
7.7. Interesantams skirtoje grafinėje sąsajoje turi būti funkcionalumas, leidžiantis pateikti klausimyną interesantui, veikiantį dialogo pagrindu kai klausimai – atsakymai pateikiami grafinėje sąsajoje.
7.8. Interesantams skirtoje grafinėje sąsajoje turi būti funkcionalumas, leidžiantis pateikti atvaizduoti žemėlapį atvejais, kai nurodomas konkretus objekto adresas. (Šio funkcionalumo atveju neturi būti naudojamos nuorodos į žemėlapius, pvz.: „Google Maps“) 
7.9. Interesantams skirtoje grafinėje sąsajoje turi būti funkcionalumas pateikti (atsisiųsti) .pdf, .doc, .docx priedus (pvz.: „Prašymus“, „Formas“), kai tokie priedai pridėti prie informacijos turinio. 
7.10. Interesantams skirtoje grafinėje sąsajoje turi būti funkcionalumas, leidžiantis išskleisti ir sutraukti informacijos turinį, pateikiamą grafinėje sąsajoje. „Išskleisti – sutraukti“ informacijos turinį funkcionalumas turi būti suprantamas kai „sutrauktos“ informacijos pavidale pateikiamas pvz. pavadinimas arba informacijos santrauka, o „išskleistos“ informacijos pavidale pateikiamas pilnas detalizuotas informacijos turinys. 
7.11. [bookmark: _Hlk35601462]Interesantams skirtoje grafinėje sąsajoje turi būti funkcionalumas, leidžiantis pasiūlyti interesantams paslaugų temas atvejais, kai paklausimas yra bendrinio pobūdžio. Siūlomų temų skaičius turi būti keičiamas ir nustatomas pagal situaciją (poreikį).
7.12. Interesantams skirtoje grafinėje sąsajoje turi būti įgyvendintas konsultavimo robotas, gebantis teikti  informacijos turinį didelių kalbos modelių – LLM (angl. Large language models) pagrindu. 
7.13. Interesantams skirtoje grafinėje sąsajoje robotas teikiantis informaciją LLM pagrindu, turi gebėti naudoti (i) vidinius informacijos išteklius esančius informacijos tvarkymo aplinkoje; (ii) išorinius informacijos išteklius, esančius internete; (iii) vidinius ir išorinius informacijos išteklius kartu. 
7.14. Interesantams skirtoje grafinėje sąsajoje turi būti įgyvendintas robotas, gebantis pristatyti (pateikti) interesanto paklausimą ir pridedamą (-us) .pdf, jpg. dokumentus perkančiosios organizacijos specialistui. Robotas turi veikti dialogo principu, patariant kokią informaciją turi pateikti interesantas. Pridedant bet kokio tipo priedus (dokumentus) turi būti administravimo funkcija nustatyti priedo plėtinio (i) tipą, (ii) dydį. 
7.15. Interesantams skirtoje grafinėje sąsajoje turi būti įgyvendintas robotas, gebantis pristatyti interesanto paklausimą ir pridedamą (-us) .pdf, jpg. dokumentus perkančiosios organizacijos specialistui. Pridedant bet kokio tipo priedus (dokumentus) turi būti įdiegta „CAPTCHA“ (angl. Completely Automated Public Turing test to tell Computers and Humans Apart) interneto saugumo priemonė, padedanti užtikrinti, kad dokumentą (priedą) prideda žmogus, bet ne automatizuotos programos. 
7.16. Interesantams skirta grafinė sąsaja turi veikti, užtikrinant „Žmogus – Dirbtinis intelektas“ sąveikumą. 
7.17. Turi būti funkcionalumas, leidžiantis įjungti arba išjungti bet kurį robotą, veikiantį nepriklausomai vienas nuo kito, kurio funkcinės savybės nurodytos (7.3-7.11); (7.12-7.13); (7.14-7.15) punktuose.
7.18. Turi būti funkcionalumas, leidžiantis (7.3-7.11); (7.12-7.13); (7.14-7.15) punktuose nurodytą robotą, atskirai įdiegti į kitą (atskirą) Perkančiosios organizacijos interneto svetainės puslapį. 

8. FUNKCINIAI REIKALAVIMAI INFORMACIJOS TURINIO  TVARKYMO APLINKAI
8.1. Funkcinės parinktys, darbalaukiai turi būti lietuvių kalba, turi būti naudojamas lietuviškas datos formatas.
8.2. Sistemoje turi būti funkcinės priemonės tvarkyti informacijos turinį: kurti, talpinti, redaguoti, įkelti informaciją pagal sistemos naudotojų, interesantų konsultavimo poreikius. 
8.3. Sistemoje turi būti funkcinės priemonės, leidžiančios naudoti informacijos turinį interesantų konsultavimui telefonu ar interesantui atvykus į savivaldybę. Toks turinys turi būti atvaizduojamas pilnu formatu (analogiškai kaip pvz.: MS Word ar .PDF dokumentas).
8.4. Sistemoje turi būti funkcinės priemonės, leidžiančios parengtą / esamą informacijos turinį atspausdinti spausdintuvu ir pateikti interesantui atvejais, kai interesantas (-ai) atvyksta į savivaldybę.
8.5. Sistemoje turi būti funkcinės priemonės, leidžiančios naudotojui informacijos turinį automatiškai konvertuoti .pdf formatu, nurodyti interesanto el. pašto adresą ir išsiųsti informaciją interesantui el. paštu.
8.6. Sistemoje turi būti funkcinės priemonės nustatyti sistemos naudotojams prieigos teises prie informacijos sričių.
8.7. Sistemoje turi būti funkcinės priemonės informacijos turinio archyvavimui, informacijos turinio gražinimui iš archyvo.
8.8. Sistemoje turi būti funkcinės priemonės informacijos turinio šalinimui, informacijos atkūrimui.
8.9. Sistemoje turi būti funkcinės priemonės, leidžiančios nustatyti, kurie naudotojai turi teisę (i) archyvuoti), (ii) negrįžtamai šalinti informaciją iš sistemos.
8.10. Sistemoje turi būti funkcinės priemonės kurti, tvarkyti, saugoti informaciją, skirtą vidiniam naudojimui. 
8.11. Sistemoje turi būti funkcinės priemonės pasirinktinai atvaizduoti informacijos turinį Interesantams skirtoje grafinėje sąsajoje. 
8.12. Sistemoje turi būti funkcinės priemonės pateikti tik sistemos registruotiems naudotojams skirtą informaciją. 
8.13. Sistemoje turi būti funkcinės priemonės rengti, tvarkyti informacijos turinį kitomis kalbomis (pvz.: anglų, kt.).
8.14. Sistemoje turi būti funkcinės priemonės nustatyti informacijos turinio galiojimo laiką, datą. Esant nustatytam informacijos turinio galiojimui, toks turinys neturi būti atvaizduojamas interesantams skirtoje grafinėje sąsajoje, kai galiojimo laikas baigiasi. 
8.15. Sistemoje turi būti funkcinės priemonės informuojančios registruotus naudotojus apie  informacijos turinio galiojimo datos pabaigą, kai nustatomas informacijos turinio galiojimas. 
8.16. Sistemoje turi būti funkcinės priemonės sukurti informacijos turinio kopiją (-as), įskaitant: priedus (kai tokie priedai pridedami), URL nuorodas, turinį kitomis kalbomis (jei toks turinys buvo sukurtas). Sukurta kopija neturi turėti jokių sąsajų su pirminiu informacijos turiniu.
8.17. Sistemoje turi būti funkcinės priemonės tvarkyti informacijos turinį, naudojant pasirenkamą teksto šriftą, dydį, spalvą, paryškinimą, kursyvą, pabraukimą, apatinį ir / ar viršutinį indeksą, teksto lygiavimą, teksto numeraciją, ženklinimą, specialiuosius simbolius, įterpti arba pašalinti hipertekstą.
8.18. Sistemoje turi būti funkcinės priemonės atlikti pageidaujamo teksto paiešką turinyje.
8.19. Sistemoje turi būti funkcinės priemonės informacijos turinyje pridėti .pdf, .jpg, .doc, .docx, priedus (pvz.: papildoma informacija, formos skirtos interesantams ar vidiniam naudojimui). 
8.20. Sistemoje turi būti funkcinės priemonės informacijos turinyje pridėti .pdf dokumentą (-us). Turi būti funkcionalumas pridėtą .pdf dokumentą peržiūrėti tiesiogiai sistemoje.
8.21. Sistemoje turi būti funkcinės priemonės susieti informacijos turinio temas vieną su kita (pvz. „Socialinės apsaugos paslaugos" temos turinį susieti su „Parama jaunai šeimai“ tema). Esant turinio susiejimui, interesantai grafinėje sąsajoje turi galėti pasirinkti susietas temas skaitymui, grįžti į pradinį temų sąrašą. Susietų informacijos turinio temų skaičius neturi būti ribojamas.
8.22. Sistemoje turi būti funkcinės priemonės įkelti tekstą iš tekstinių dokumentų, pvz.: (.docx).
8.23. Sistemoje turi būti funkcinės priemonės kurti lenteles arba neformatuotas lenteles įkelti iš pvz.: (.xls, .xlsx) dokumentų. 
8.24. Sistemoje turi būti funkcinės priemonės riboti leidimus pasiekti informacijos turinį sistemos naudotojams.
8.25. Sistemoje turi būti sukurtas semantinės paieškos valdiklis ir funkcinės priemonės atlikti greitą informacijos turinio paiešką pagal reikšmines frazes, sakinius, trumpinius.
8.26. Sistemoje turi būti funkcinės priemonės atvaizduoti informacijos paieškos rezultatą (-us) tam skirtame darbalaukyje.
8.27. Sistemoje turi būti funkcinės priemonės patogiai atvaizduoti pilną informacijos turinį pagal pasirinktą paieškos rezultatą (-us), įskaitant pridėtus vaizdus, .pdf priedus, jei tokie pridedami.
8.28. Sistemoje turi būti funkcinės priemonės atlikti informacijos turinio paiešką, pagal pasirenkamas parinktis: (i) informacijos turinio sukūrimo datą; (ii) informacijos turinio pavadinimą; (iii) informacijos turinio autorių; (iv) informacijos turinio būseną (pvz.: rengiamas, parengtas turinys). 
8.29. Sistemoje turi funkcinės priemonės atlikti informacijos turinio paiešką, pagal informacijos sritis (temas, kategorijas). Pasirinkus informacijos sritį, turi būti atvaizduojama toje srityje esanti informacija. 
8.30. Sistemoje turi būti funkcinės priemonės atlikti informacijos paiešką pagal anksčiau (praeityje) naudotojų naudotas įvestis informacijos paieškai. Naudotos įvestys turi turėti vizualinį požymį, nurodantį kaip dažnai buvo naudota informacijos turinio paieška.
8.31. [bookmark: _Hlk35956714]Sistemoje turi būti funkcinės priemonės, leidžiančios pasirinktinai pateikti daugiau nei vieną informacijos temą interesantams skirtoje grafinėje sąsajoje.  
8.32. Sistemoje turi būti funkcinės priemonės parengti standartizuotus informacijos turinio šablonus, naudojamus informacijos turinio rengimui. 
8.33. Sistemoje turi būti funkcinės priemonės registruotiems naudotojams pateikti pastabas ir/ar atsiliepimus apie konkretų - pasirinktą informacijos turinį.
8.34. Sistemoje turi būti funkcinės priemonės administruoti - tvarkyti informaciją pagal registruotiems naudotojams priskirtas teises ir roles. 
8.35. Sistemoje turi būti funkcinės priemonės administruoti naudotojų paskyrų galiojimo laiką.
8.36. Sistemoje turi būti funkcinės priemonės išsaugoti informacinio turinio tvarkymo istoriją, kurioje būtų registruojamas: turinio autorius; versija; turinio  data, suteikti leidimai. 
8.37. Sistemoje turi būti funkcinės priemonės peržiūrėti informacijos turinio atvaizdavimą skirtingų dydžių ekranuose.
8.38. [bookmark: _Hlk36115403]Sistemoje turi būti funkcinės priemonės administruoti sistemos naudotojų leidimus informacijos tvarkymui, tvarkymo scenarijus. 
8.39. Sistemoje turi būti funkcinės priemonės administruoti naudotojų darbalaukius, darbalaukių parametrus. Juos įjungti, išjungti, keisti darbalaukių išdėstymą ir informacijos atvaizdavimą juose.
8.40. Sistemoje turi būti funkcinės priemonės administruoti informacijos sritis pagal Perkančiosios organizacijos poreikius, jei tokios sritys sukurtos ir/ar bus sukurtos.
8.41. Sistemoje turi būti funkcinės priemonės administruoti leistinų ir neleistinų informacijos turinio priedų tipų plėtinius.
8.42. Sistemoje turi būti funkcinės priemonės administruoti informacijos turinio priedų dydį (Kb, Mb ir k.t.).
8.43. Sistemoje turi būti funkcinės priemonės administruoti naudotojų leidimus: archyvuoti ir šalinti informacijos turinį.
8.44. Sistemoje turi būti funkcinės priemonės administruoti naudotojų paskyrų, slaptažodžių formavimo taisykles.
8.45. Sistemoje turi būti funkcinės priemonės administruoti sistemos naudojimo žurnalus „log“.
8.46. Sistema registruotiems naudotojams turi būti pasiekiama, naudojant registruoto naudotojo paskyros duomenis.
8.47. Sistemoje turi būti funkcinės priemonės, leidžiančios naudotojams savarankiškai pasikeisti slaptažodį.
8.48. Sistemoje turi būti funkcinės priemonės, leidžiančios naudotojams savarankiškai įkelti savo skaitmeninį vaizdą susietą su registruoto naudotojo paskyra.
8.49. Sistemoje turi būti funkcinės priemonės atvaizduoti tvarkomos informacijos turinio istoriją: turinio autorius; turinio versijos požymis; turinio sukūrimo - keitimo - paskelbimo datos; turinio unikalus URL.
8.50. Sistemoje turi būti funkcinės priemonės, leidžiančios  atlikti informacijos turinio eksportą – importą, pvz. XML ar kitų formatu.
8.51. Sistemoje turi būti funkcinės priemonės leidžiančios sukurti DI robotą  veikiantį LLM pagrindu, skirtą registruotų naudotojų vidiniams poreikiams. DI robotas veikiantis LLM pagrindu turi veikti informacijos tvarkymo aplinkoje, nustatomame naudotojų darbalaukyje. 
8.52. Sistemoje sukurtas DI robotas veikiantis LLM pagrindu, turi turėti ne mažiau kaip šiuos funkcionalumus: (i) savarankiškai kurti dažniausiai užduodamus klausimus-atsakymus (D.U.K.) pagal nurodytą konkretų informacijos turinį; (ii) savarankiškai parengti informacijos turinio santrauką arba parengti turinio projektą pagal nurodytą konkretų informacijos turinį; (iii) savarankiškai parengti informacijos turinio kokybės vertinimą pagal nurodytą konkretų informacijos turinį.
8.53. Sistemoje turi būti funkcinės priemonės, leidžiančios riboti vidinio – išorinio DI roboto veikiančio LLM pagrindu, užklausų-atsakymų apimtis. 
8.54. Sistemoje turi būti funkcinės priemonės, leidžiančios išjungti vidinį ir / ar išorinį DI robotą (-us) veikiančius LLM pagrindu. 
8.55. Sistemoje turi būti funkcinės priemonės, leidžiančios DI robotui (-ams) veikiantiems LLM pagrindu kurti elgsenos ir etikos taisykles (angl. Prompts).
8.56. Sistemoje ir/ar interesantų grafinėje sąsajoje įdiegtas DI robotas veikiantis LLM pagrindu turi elgtis atitinkamai pagal nustatomas Perkančiosios organizacijos „Dirbtinio intelekto naudojimo taisykles“.
8.57. Sistemoje turi būti funkcinės galimybė rengti informacijos tekstus, pritaikytus asmenims su negalia, vadovaujantis LR socialinės apsaugos ir darbo ministro 2023 m. lapkričio 29 d įsakymo Nr. A1-784 „Dėl informacijos teikimo asmenims su negalia jų pasirinktais prieinamais bendravimo būdais rekomendacijų patvirtinimo 4 priedu: 
8.57.1. sistemoje turi būti funkcionalumas naudoti ne mažiau kaip sekančius šriftus: Arial“, „Verdana“, „Tahoma“ „Calibri“, taip pat laisvai pasirenkamą šriftų dydį: 12 pt, 14 pt, 16 pt, 18 pt ir kt.;
8.57.2. sistemoje turi būti funkcionalumas naudoti pirmo, antro lygio antraštes;
8.57.3. sistemoje turi būti funkcinės galimybės pateikti tamsų tekstą šviesiame fone arba šviesų tekstą tamsiame fone, taip sukuriant didžiausią galimą kontrastą;
8.57.4. sistemoje turi būti funkcinės galimybės užtikrinti tarpus tarp eilučių, pvz.: 25–30 procentų šrifto dydžio (nuo 1,15 eilutės) ar analogiškus;
8.57.5. sistemoje turi būti funkcinės galimybės turinio tekste pateikiant nuorodą į interneto svetaines (trečiųjų šalių informacijos šaltinius), nuorodos tekstus žymint mėlyna spalva ir pabraukti (pabrauktasis).
8.57.6. turi būti funkcinė galimybė integruoti automatinio mašininio teksto vertimo sprendimą (-mus).
8.58. Sistemos naudotojams jungiantis prie sistemos, turi būti matomas Perkančiosios organizacijos prekinis ženklas, nurodantis sistemos valdytoją.
8.59. Informacijos tvarkymo aplinkoje/žinių bazėje informacijos koregavimo ir aktualizavimo veiksmai neturi trikdyti DI pokalbių roboto veikimo. 

9. REIKALAVIMAI DOKUMENTACIJAI
9.1. Teikėjas suderinęs su Perkančiąja organizacija, turi pateikti šiuos dokumentus:
9.1.1. techninis Virtualaus asistento programinio sprendimo aprašymas;
9.1.2. naudotojų – administratorių mokymų planą;
9.1.3. naudotojo – administratoriaus vadovą ir /arba interaktyvią virtualaus asistento pagalbą;
9.1.4. kitus su Perkančiąja organizacija suderintus dokumentus.
9.2. Dokumentai pateikiami skaitmenine forma el. paštu arba kitomis suderintomis priemonėmis MS Word arba kitu, tinkamu ir redagavimui pritaikytu formatu. 
9.3. Visa susijusi medžiaga ir dokumentacija turi būti parengta laikantis bendrinės lietuvių kalbos reikalavimų.

10. REIKALAVIMAI MOKYMAMS
10.1. Per  dvi darbo dienas nuo sistemos įdiegimo ir perdavimo Perkančiajai organizacijai dienos, Paslaugų teikėjas turi parengti ir pateikti Perkančiajai organizacijai mokymų grafiką, sistemos naudotojų vadovą skaitmeniniu formatu, lietuvių kalba.
10.2. Paslaugų teikėjas turi apmokyti 4 Perkančiosios organizacijos naudotojus tvarkyti / administruoti informacijos turinį sistemoje.
10.3. Naudotojų mokymai vykdomi nuotoliniu būdu su Perkančiąja organizacija suderintu laiku.
10.4. Naudotojų mokymų trukmė ne mažiau 4 val.

11. REIKALAVIMAI INTEGRACIJOMS
11.1. Turi būti numatyta galimybė perspektyvoje integruoti Informacijos tvarkymo aplinką/žinių bazę su Savivaldybės dokumentų valdymo sistema (DVS) „Avilys“. 
11.2. Tokia integracija turėtų apimti paslaugų informacijos turinio automatizuotą importą iš DVS „Avilys“ į informacijos tvarkymo aplinką.
11.3. Turi būti numatyta galimybė perspektyvoje integruoti .pdf dokumentų, vaizdo įrašų .mp4 saugyklą, veikiančią su informacijos tvarkymo aplinka.

12. REIKALAVIMAI TESTAVIMUI 
12.1. Turi būti sukurta, parengta testavimo aplinka, skirta funkciniam Virtualaus asistento/DI roboto  testavimui, scenarijų parengimui – bandymui. Testavimo ir darbinė aplinkos funkciškai  turi būti lygiavertės. 
12.2. Turi būti funkcinė galimybė importuoti informaciją – tekstų turinį iš testavimo aplinkos į darbinę ir atvirkščiai.
12.3. Prieš sistemos darbinės aplinkos  įdiegimą turi būti atliktas DI roboto funkcinis bei scenarijų bandymas testavimo aplinkoje.
12.4. Paslaugų teikėjas turi sukurti veikiančią testavimo aplinką, kurioje veiktų ne mažiau kaip sekantys mišrių technologijų DI robotai, veikiantys nepriklausimai vienas nuo kito: (i) robotas gebantis teikti  trumpos ir ilgos apimties informacijos turinį. Trumpo teksto turiniu laikoma: 4 ≥ 50 žodžių; ilgo teksto turiniu laikoma: 51 ≥ 1000 žodžių (7.3-7.11); (ii) robotas gebantis teikti  informacijos turinį didelių kalbos modelių - LLM (angl. Large language models) pagrindu (7.12-7.13); (iii) robotas gebantis pristatyti (pateikti) interesanto paklausimą ir pridedamą (-us) .pdf, jpg. dokumentą perkančiosios organizacijos specialistui (7.14-7.15).
12.5. Testavimo aplinka turi būti sukurta per 15 dienų po sutarties pasirašymo.
12.6. Sistemos programinės įrangos techninių funkcijų testavimas Perkančiosios organizacijos techninėje infrastruktūroje turi trukti ne trumpiau kaip 3 (tris) darbo dienas. Testavimo metu nustatytos klaidos ir (arba) trūkumai, turi būti pašalinti per 10 (dešimt) darbo dienų. Sistemos programinės įrangos techninių funkcijų testavimas yra įskaitytas į diegimo laikotarpį.
12.7. Po testavimo Teikėjas turi pateikti testavimo ataskaitą. 
12.8. Po sėkmingo DI roboto testavimo, kai nebuvo nustatyta trūkumų, Virtualus asistentas / DI robotas publikuojamas savivaldybės svetainėje. 

13. REIKALAVIMAI TECHNINIAM-GARANTINIAM APTARNAVIMUI
13.1. Paslaugų teikėjas po Paslaugų perdavimo-priėmimo akto pasirašymo dienos turės suteikti ne trumpesnį kaip 12 mėnesių trukmės techninį-garantinį aptarnavimą. 
13.2. Techninis – garantinis aptarnavimas turi apimti: trikdžių – sutrikimų šalinimą, Virtualaus asistento / DI roboto programinės įrangos komponentų / versijų atnaujinimą.
13.3. Virtualaus asistento / DI roboto licencijuojamos programinės įrangos klaidų taisymai, funkciniai patobulinimai atliekami licencijuojamos programinės įrangos versijų atnaujinimų sekančiuose leidimuose.
13.4. Techninis-garantinis aptarnavimas neapima trečiųjų šalių informacinių sistemų, duomenų bazių, operacinių sistemų, duomenų perdavimo sutrikimų, ir (ar) nekorektiškų duomenų rinkinių, kurie gali daryti įtaką Virtualaus asistento / DI roboto licencijuojamos programinės įrangos veikimui, kurių Paslaugų teikėjas pagrįstai nekontroliuoja.
13.5. Techninio-garantinio aptarnavimo laikotarpiu Paslaugų teikėjas turi užtikrinti Virtualaus asistento / DI roboto programinio sprendimo veikimą.
13.6. Techninio-garantinio aptarnavimo laikotarpio metu turi būti vadovaujamasi klaidų – sutrikimų klasifikacija: 
13.3.1.Kritinis sutrikimas – sutrikimas, dėl kurio sistemos naudotojai ar išoriniai grafinės sąsajos naudotojai negali atlikti šių funkcijų, jos neveikia:
· sistemos funkcinės priemonės, skirtos atvaizduoti pasirenkamą informacijos tvarkymo aplinka / žinių bazės informacijos turinį interesantams skirtoje grafinėje sąsajoje neveikia – interesantams skirtas turinys nėra atvaizduojamas;
· interesantams skirta roboto grafinė sąsaja, veikianti tekstinių dialogų pagrindu neveikia – tekstinis turinys nepateikiamas (išskyrus atvejus, kai Perkančiosios organizacijos ir (ar) Paslaugų teikėjo iniciatyva atliekami konfigūravimo, programinės įrangos naujinimo ar profilaktikos darbai); 
· sistemos funkcinės priemonės, skirtos kurti, tvarkyti (redaguoti), išsaugoti informacijos turinį, neveikia – sukurtas arba redaguotas turinys yra neišsaugomas;
· sistemos funkcinės priemonės, skirtos administruoti informaciją pagal naudotojams priskirtas teises ir roles neveikia – sistemos naudotojai negali tvarkyti (administruoti) informaciją pagal priskirtas teises ir roles;
· sistemos funkcinės priemonės, skirtos atvaizduoti informacijos turinį pagal pasirinktą paieškos rezultatą (-us) naudotojams neveikia – informacijos turinys nėra atvaizduojamas naudotojams;
· sistema registruotiems naudotojams, naudojant naudotojo paskyros duomenis, yra nepasiekiama,. 
Kritinio sutrikimo pašalinimas – per 24 darbo valandas nuo sutrikimo registracijos patvirtinimo el. paštu.
13.3.2. Nekritinis sutrikimas – sutrikimas, dėl kurio sistemos naudotojai ar išoriniai grafinės sąsajos naudotojai gali atlikti šias funkcijas, tačiau jos veikia ne pilna apimtimi:
· sistemos funkcinės priemonės, skirtos sukurti informacijos turinio kopiją(-as), įskaitant: priedus (kai tokie priedai pridedami), nuorodas, turinį kitomis kalbomis (jei toks turinys buvo sukurtas) – sukurtos kopijos nėra išsaugomos;
· sistemos funkcinės priemonės, skirtos atlikti pageidaujamo teksto (žodžio) paiešką turinyje neveikia – neveikia „žodžio“, „teksto“ paieška;
· sistemos funkcinės priemonės, skirtos parengti standartizuotus informacijos turinio šablonus neveikia – pasirinktas šablonas neatvaizduojamas;
· sistemos funkcinės priemonės, skirtos administruoti naudotojų leidimus archyvuoti, šalinti informacijos turinį neveikia – pasirinktas archyvavimui turinys nėra archyvuojamas, pasirinktas archyvo turinys neįkeliamas naudojimui;
· sistemos funkcinės priemonės, skirtos peržiūrėti .pdf dokumentų informaciją peržiūros režime, kai .pdf dokumentas patalpinamas žinių bazėje, neveikia pilna apimtimi;
· sistemoje funkcinės priemonės, leidžiančios sistemoje sukurti ne mažiau kaip tris savarankiškai galinčius veikti DI robotus, veikiančius vienoje toje pačioje interesantų grafinėje sąsajoje arba atskirose, veikia dalinai – vienas robotų veikia ribotai ir (ar) ne pilna apimtimi.
Nekritinio sutrikimo pašalinimas – per 36 darbo valandas nuo sutrikimo registracijos patvirtinimo el. paštu.
13.3.3. Kiti sutrikimai – sutrikimai kurie nedaro poveikio Virtualaus asistento / DI roboto veikimui. Kitų sutrikimų pašalinimas vykdomas - el.paštu pagal suderintą grafiką su Perkančiąja organizacija.
13.7.  Teikėjas turi užtikrinti techninės pagalbos ir konsultacijų, susijusių su Virtualaus asistento programinio sprendimo veikimu, teikimą elektroniniu paštu ir/arba telefonu.
13.8. Konsultavimo paslaugos garantiniu laikotarpiu turi būti teikiamos nemokamai. 

14. REIKALAVIMAI, SUSIJĘ SU INFORMACIJOS (DUOMENŲ) SAUGUMU
14.1.   Teikėjas vykdydamas Sutartį turi užtikrinti 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB;  kitų Lietuvos Respublikos teisės aktų, reglamentuojančių valstybės informacinių išteklių ir duomenų saugą nustatytų reikalavimų įgyvendinimą. 
14.2.  Jeigu viešojo pirkimo Sutarties vykdymo metu Teikėjui bus būtina tvarkyti asmens duomenis, Teikėjas ir Perkančioji organizacija turės pasirašyti asmens duomenų tvarkymo sutartį. 
14.3.  Paslaugos vykdymui Teikėjo darbuotojams prieiga prie Perkančiosios organizacijos informacinių išteklių suteikiama tik tokios apimties, kokios reikia Paslaugos vykdymui užtikrinti. 
14.4.  Teikėjas turi imtis visų teisinių, techninių ir organizacinių priemonių iš Perkančiosios organizacijos gautai informacijai apsaugoti.
14.5. Virtualaus asistento programinė įranga turi užtikrinti saugomų duomenų integralumą, konfidencialumą ir vientisumą. Sistemos saugumas turi būti užtikrinamas organizacinėmis, techninėmis-programinėmis ir fizinėmis apsaugos priemonėmis. 
14.6. Aptiktas sistemos saugumo spragas, jeigu yra informacijos apie vykdomą šių spragų išnaudojimą, teikėjas privalo pašalinti kuo skubiau, bet ne vėliau, kaip per 1 darbo dieną nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties, turi būti įgyvendintos laikinos spragų užkardymo arba poveikio sumažinimo priemonės. Tokie pažeidžiamumai turi būti taisomi nemokamai. 
14.7. Virtualus asistentas (pokalbių robotas) turi būti apsaugotas nuo pagrindinių per tinklą vykdomų atakų: SQL įskverbties (angl. SQL injection), įterptinių instrukcijų atakų (angl. Cross–Site Scripting), atkirtimo nuo paslaugos (angl. DOS) ir kitų. Pagrindinių per tinklą vykdomų atakų sąrašas skelbiamas Atviro tinklo programų saugumo projekto (angl. The Open Web Application Security Project – OWASP) interneto svetainėje www.owasp.org. 
14.8. Teikėjas turi užtikrinti sistemos komponentų atsparumą įsilaužimui bei pašalinti visus trūkumus, nustatytus Perkančiosios organizacijos ar nepriklausomo atsparumo įsilaužimui vertinimo paslaugų teikėjo. 
14.9. Teikėjas privalo nedelsdamas informuoti elektroniniu paštu ataka@panevezys.lt apie spėjamus arba įvykusius saugumo arba kitus incidentus, techninio pažeidžiamumo atvejus, susijusius su sistemos veikla.

15. KITI REIKALAVIMAI
15.1. Šioje techninėje specifikacijoje apibrėžti reikalavimai yra suprantami kaip optimalūs ir įgyvendinant Projektą bus aptariami su paslaugų teikėju, detalizuojami ir galutinai suderinami. 
15.2. Licencijuojamos programinės įrangos intelektinės ir pramoninės nuosavybės teisės išlieka tai šaliai, kuriai jos priklausė iki sutarties sudarymo. Informacijos turinio rezultatai, kurie sukuriami paslaugų teikimo metu vykdant sutartį ir jų turtinės teisės pereina Perkančiosios organizacijos nuosavybėn, kuriuos perkančioji organizacija gali naudoti, publikuoti, kaip mano esant tinkama.
15.3. Paslaugų teikėjas turi pateikti skaitmeniniu (.pdf) formatu minimalias technines rekomendacijas techninei infrastruktūrai, užtikrinančias Virtualaus asistento programinio sprendimo kokybišką veikimą.
15.4. Paslaugų teikėjas turi pateikti skaitmeniniu (.pdf) formatu patvirtinimą, nurodantį kurios techninės savybės – funkcijos atitinka techninės specifikacijos reikalavimus (nurodytus 7 ir 8 skyriuose), kurios neatitinka ir kaip jos bus įgyvendintos. 
15.5. Registruotiems naudotojams turi būti suteikta prieiga prie Išmaniojo pokalbių roboto Žinių bazės (informacijos tvarkymo aplinkos).  
15.6. Paslaugų teikėjo suteikta Virtualaus asistento programinio sprendimo licencija (-jos) turi leisti pasiekti Informacijos tvarkymo aplinką, ne mažiau kaip 4 (keturiems) perkančiosios organizacijos naudotojams, savarankiškai tvarkantiems informacijos turinį. Techniniam-garantiniam aptarnavimui Paslaugų teikėjas turi turėti atskiras paskyras.
15.7. Perkančioji organizacija bus atsakinga už savivaldybės teikiamų viešųjų ir administracinių paslaugų aprašų, konsultavimo turinio, kitos informacijos rengimą, tvarkymą, administravimą ir aktualizavimą sistemoje.
15.8. Paslaugų teikėjas turi užtikrinti didelio kalbos modelio (LLM) naudojimo išlaidas ne trumpiau kaip 12 (dvylika) mėnesių po priėmimo – perdavimo akto pasirašymo datos. Už vėlesnes LLM naudojimo išlaidas bus atsakinga Perkančioji organizacija, kai bus naudojami LLM pagrindu veikiantis DI robotas (-ai).
15.9. Paslaugų teikėjo siūlomos sistemos programinės įrangos licencija (-os) turi būti nuolatinio galiojimo (neterminuota). 

